ET Euroopa Liidu Teataja C 114/85

Regioonide Komitee arvamus „Riiklike tööturuasutuste koostöö tõhustamine”

2014/C 114/14

I. POLIITILISED SOOVITUSED

REGIOONIDE KOMITEE

1. avaldab tugevat toetust Euroopa Komisjoni ettepanekule tugevdada Euroopa riiklike tööturuasutuste koostööd ja see ametlikustada. Parandades tööturuasutuste tulemuslikkust, peaks see kaasa aitama Lissaboni lepingu artiklis 3 kehtestatud täieliku tööhõive eesmärgi täitmisele, võitlusele noorte tööpuudusega ja strateegia „Euroopa 2020” tööhõivealaste eesmärkide saavutamisele;

2. toonitab, et põhiõiguste harta artiklis 29 on sätestatud, et „[i]gaühel on õigus kasutada tasuta tööhõiveteenuseid,” ja imestab seetõttu, et sellele sättele ei viidata Euroopa Komisjoni esitatud otsuse ettepanekus;

3. meenutab, et riiklikud tööturuasutused osutavad üldist majandushuvi pakkuvat teenust ja seepärast kehtivad nende suhtes Euroopa Liidu toimimise lepingu artikkel 14 ja ka põhiõiguste harta artikkel 36;

4. rõhutab, et tööturuasutused erinevad liikmesriigiti struktuuride, teenuste osutamise mudelite, tegevuste ja asjaolu poolest, et nad tegutsevad erinevates tööturutingimustes ning nende ressursitase on erinev;

5. avaldab toetust kohustustele, mille võtsid 3. juulil Berliinis toimunud noorte tööhõive alasel konverentsil osalenud, iseäranis Euroopa riiklike tööturuasutuste esindajate lubadusele täita keskset rolli noorte tööhõive edendamisel Euroopas, suurendada tõhusust ja toetada koostööd teiste sidusrühmadega;

Riiklike tööturuasutuste võrgustiku senine tegevus

6. märgib, et alates 1997. aastast eksisteerib mitteametlik Euroopa tööturuasutuste nõuanderühma võrgustik, mis hõlmab teemadele, nagu uute töökohtade jaoks uued oskused või tööturuasutuste tõhusus, keskenduvaid töörühmi, samuti riiklike tööturuasutuste vastastikuse õppimise programmi ja riiklike tööturuasutuste vahelist dialoogi;

7. kinnitab, et sellega on antud oluline panus ELi tasandi poliitilisse tegevusse, pakkudes ekspertide tagasisidet teemadel, nagu turvaline paindlikkus, tööturuasutuste roll töökohavahetuse soodustamisel ja noortegarantii;

8. täheldab, et see võrgustik on olnud väga kasulik kulutõhus foorum parimate tavade tutvustamiseks tööturuasutuste vahel ning vastastikkuse õppimise ja innovatsiooni oluline allikas paljudes valdkondades, nagu nt digitaalteenused ja kliendiprofiili loomine;

9. tunnistab, et mõnes liikmesriigis on võrgustikult õppimine kohapealseid tulemusi ja teenuseid;

Vajadus täiendatud, õigusliku alusega võrgustiku järele

10. toonitab, et kõnealuse seadusandliku ettepanekuga loodaks riiklike tööturuasutuste võrgustik, mille eesmärk oleks laiendada, süvendada ja konsolideerida käimasolevaid algatusi, et veelgi suurendada tööturuasutuste tõhusust ja parandada tööturu toimimist;

11. rõhutab, et komisjoni esitatud otsuse ettepanek jääb Euroopa Liidu toimimise lepingu artiklis 149 määratletud koostöö- ja toetusmeetmete võtmise pädevuse raamesse ning vastab seega subsidiaarsuse põhimõttele;

12. usub, et ettepanek suurendab võrgustiku nähtavust ja legitiimsust ning muudab selle poliitilise mandaadi selgemaks, ent on jätkuvalt seisukohal, et selle roll peab jääma nõuandvaks;

13. arvab, et see õigusakt suurendaks tööturuasutuste omalust võrgustiku suhtes ja tõstaks veelgi nende suutlikkust sobival juhul ühiselt tegutseda;

14. juhib tähelepanu asjaolule, et kõiki tööturuasutusi ei kaasatud võrgustikku ühevõrra, mis mõjutab negatiivselt võrgustiku töötulemuste kvaliteeti ja nõrgestab võrgustiku poliitilisi meetmeid;

15. jääb seisukohale, et võrgustiku ametlikustamine tagab kõigi liikmesriikide kaasamise ja nõudmise, et nad tõendaksid süstemaatiliselt, kuidas nad on kooskõlas ELi poliitiliste otsustega viinud ellu muutusi, aidates seega tuvastada kesiseid tulemusi ja sellega seotud struktuuriprobleeme;

16. toonitab, et tõhusatel tööturuasutustel on keskne tähtsus noortegarantii süsteemi rakendamisel ja et äärmiselt tähtis on, et kõigil tööturuasutustel oleksid põhjalikud teadmised noorte tööpuuduse struktuurist, noorte tugevatest ja nõrkadest külgedest, töövõimalustest ning ka konkreetse töökohaga seonduvatest nõudmistest;

17. kinnitab, et väga täpselt tuleb määratleda võrgustiku pädevus, vältimaks dubleerimist võrgustiku ning näiteks tööhõivekomitee ja selle allrühmade, samuti muude rühmade, nagu Euroopa elukestva õppe suunamise poliitika võrgustik ja EURES, tegevuses; ent leiab samuti, et täiendatud võrgustik peaks asjaomastel juhtudel püüdma saavutada nende rühmadega sünergia;

18. rõhutab, et täiendatud võrgustiku töö tulemused peaksid andma teavet ELi tasandil, iseäranis tööhõivekomitees ning tööhõive, sotsiaalpoliitika, tervise- ja tarbijakaitse küsimuste nõukogus tööhõivepoliitika alal tehtavaks tööks;

19. tunnistab, et tööturgude kasvav keerukus nõuab töös sotsiaalpartnerite ning teiste avaliku, era- ja mittetulundussektori sidusrühmadega intensiivsemat koostööd ja partnerlust ning see peaks kajastuma täiendatud võrgustikus;

Tulemuste võrdlemine/võrdluse kaudu õppimine

20. nõustub, et siin on ruumi edasiseks tulemuste võrdlemiseks, mis on võrdluse kaudu õppimise eeltingimus, ent leiab, et see peab toimuma delikaatselt, võttes täielikult arvesse riikide/piirkondade erinevusi;

21. märgib, et komisjoni ettepanek annab komisjonile õiguse võtta kooskõlas artikliga 8 vastu delegeeritud õigusakte seoses tulemuste võrdlemise ja vastastikuse õppimisega seotud algatustega. Regioonide Komitee juhib seoses sellega tähelepanu asjaolule, et delegeeritud õigusaktidega ei tohi kohalikele ja piirkondlikele omavalitsustele kaasneda suurt halduskoormust;

22. on seisukohal, et eesmärk ei tohi kunagi olla mitte edetabeli loomine või eesmärkide seadmine, vaid õppimise lihtsustamine jagatud metodoloogia alusel. Kooskõlas ELi toimimise lepingu artikliga 14 on riiklikel ja/või kohalikel ja piirkondlikel asutustel ainuvastutus oma riiklike tööturuasutuste hindamiseks kvaliteedi- ja kvantiteedinäitajate kogumi põhjal;

23. rõhutab, et tulemuste võrdlemisel/võrdluse kaudu õppimisel tehtavas töös tuleb keskenduda pigem kvaliteedile kui kvantiteedile;

24. kutsub üles toestama võrgustiku töö tulemused täpsetele sõltumatutele uuringutele, milles kasutatakse parimaid kättesaadavaid andmeid;

25. teeb ettepaneku näha uues õigusaktis ette võrgustiku veebioleku edasise arendamise võimalus, et jätkata oma tegevusest teavitamist ja kaasata sidusrühmi;

26. kinnitab, et täiendatud võrgustiku üks tulemusi on, et kasvab terviklikumalt tegutsemise võime, mis hõlmab tööturuasutuste peamisi pädevusi ja on tihedalt seotud selliste valdkondadega nagu õpipoisiõpe, ettevõtete loomine ja ettevõtlusharidus. Tuleb toonitada ELi rahastamise tähtsust ja tulemuslikkust neis valdkondades;

Kohalik ja piirkondlik mõõde

27. toonitab, et mõnes liikmesriigis vastutavad kohalikud ja piirkondlikud omavalitsused detsentraliseeritud struktuuride ja otsustuspädevusega tööturuasutuste eest, sellal kui paljudes teistes vastutavad nad selliste tegevuste eest nagu õpipoisiõppe skeemid, oskuste ühitamine ja prognoosimine, koolitus, tööhõivetoetused – mis on kas tihedalt seotud tööturuasutuse põhitööga või mõnes liikmesriigis osa tööturuasutuse pädevusest;

28. kinnitab, et head ja parimad tavad tulevad sageli esile kohalikul ja piirkondlikul tasandil; seepärast on hädavajalik tunnustada sel tasandil tehtava töö olulisust. Võrgustik peaks parimaid tavasid arvesse võtma ja neid levitama;

29. täheldab, et sageli on kohalik ja piirkondlik tasand tööotsijatele ja enamikele tööandjatele lähim tasand ning et tööturg on peamiselt kohalikku laadi;

30. kutsub liikmesriikide esindajaid üles tegema kõiki võimalikke jõupingutusi tagamaks, et kohalike ja piirkondlike tööturuasutuste vaated ja kogemused hõlmatakse võrgustiku tegevusse, ning hoidma kohalikke ja piirkondlikke tööturuasutusi võrgustiku tegevusega täielikult kursis. Lisaks on tähtis rõhutada, et liikmesriikide esindajad peaavad hea seisma selle eest, et tööotsijatega tegelevate kohalike ja piirkondlike ametite seisukohti ja kogemusi võrgustiku töös arvesse võetaks ning et sellele leitaks väljund kohalike ja piirkondlike tööturuasutustega peetava dialoogi raames;

31. soovib, et võrgustikku kuuluks vaatlejana üks komitee määratud esindaja tagamaks, et võrgustikus kajastuvad kohaliku ja piirkondliku tasandi vaated, kogemused ja tavad.

II. MUUDATUSETTEPANEKUD

Muudatusettepanek 1

Preambul

Komisjoni ettepaneku tekst Regioonide Komitee muudatusettepanek võttes arvesse Euroopa Liidu toimimise lepingut, eriti selle artiklit 149, võttes arvesse Euroopa Liidu toimimise lepingut, eriti selle artikleid t 149 ja 14, võttes arvesse põhiõiguste hartat, eriti selle artikleid 29 ja 36,

Motivatsioon

Tuleneb punktidest 2 ja 3.

Muudatusettepanek 2

Põhjendus 8

Komisjoni ettepaneku tekst Regioonide Komitee muudatusettepanek Riiklike tööturuasutuste võrgustik peaks tugevdama koostööd oma liikmete vahel, arendama ühisalgatusi, mille eesmärk on teabe- ja heade tavade vahetus kõigis tööturuasutuste tegevusvaldkondades, teostama võrdlevat analüüsi ja nõustama, samuti edendama uudseid tööturuteenuste osutamise viise. Sellise võrgustiku abil on võimalik teha kõiki riiklikke tööturuasutusi kaasavat, tõenditel põhinevat ja tulemustele orienteeritud võrdlusanalüüsi, tänu millele selgitatakse välja parimad tavad. Sellise tulemusele toetudes peaksid võrgustiku liikmed olema võimelised oma spetsiifilistes valdkondades välja töötama tööturuteenuste struktuuri ja pakkumise korralduse. Võrgustiku algatused peaksid parandama tööturuasutuste tulemuslikkust ja tõstma avaliku sektori kulutuste tasuvust. Riiklike tööturuasutuste võrgustik peaks tugevdama koostööd oma liikmete vahel, arendama ühisalgatusi, mille eesmärk on teabe- ja heade tavade vahetus kõigis tööturuasutuste tegevusvaldkondades, teostama võrdlevat analüüsi ja nõustama, samuti edendama uudseid tööturuteenuste osutamise viise. Sellise võrgustiku abil on võimalik teha kõiki riiklikke tööturuasutusi kaasavat, tõenditel põhinevat ja tulemustele orienteeritud võrdlusanalüüsi, tänu millele selgitatakse välja parimad tavad. Sellise tulemusele toetudes peaksid võrgustiku liikmed olema võimelised oma spetsiifilistes valdkondades välja töötama tööturuteenuste struktuuri ja pakkumise korralduse. Võrgustiku algatused peaksid parandama tööturuasutuste tulemuslikkust ja tõstma tagama avaliku sektori kulutuste tasuvust e.

Motivatsioon

Komisjoni poolt põhjenduses 8 pakutud tekst on suuresti liigne, kuna see kordab põhjendust 4. Ent esimeses ja viimases lauses tehakse tihendatud kokkuvõte sellest, milline on võrgustiku eesmärk ja kuidas võrgustik peaks toimima.

Muudatusettepanek 3

Artikkel 1

Komisjoni ettepaneku tekst Regioonide Komitee muudatusettepanek Kogu ELi hõlmav riiklike tööturuasutuste võrgustik (edaspidi „võrgustik”) luuakse ajavahemikuks 1. jaanuarist 2014 kuni 31. detsembrini 2020. Võrgustiku ülesanded on määratletud artiklis 3. Võrgustikku kuuluvad (a) liikmesriikide nimetatud riiklikud tööturuasutused ja (b) Euroopa Komisjon. Liikmesriigid, kus on autonoomsetes piirkondades asuvaid tööturuasutusi, tagavad, et need on võrgustiku algatustes asjakohaselt esindatud. Kogu ELi hõlmav riiklike tööturuasutuste võrgustik (edaspidi „võrgustik”) luuakse ajavahemikuks 1. jaanuarist 2014 kuni 31. detsembrini 2020. Võrgustiku ülesanded on määratletud artiklis 3. Võrgustikku kuuluvad (a) liikmesriikide nimetatud riiklikud tööturuasutused ja (b) Euroopa Komisjon. Liikmesriigid, kus on autonoomsetes piirkondades asuvaid või detsentraliseeritud või kohalikke tööturuasutusi, on kohustatud tagavad ma, et need asutused on võrgustiku algatustes asjakohaselt esindatud.

Motivatsioon

Muudatusettepaneku eesmärk on tagada, et osaliselt või täielikult detsentraliseeritud tööturuasutuste puhul oleks võrgustikul õiguslik kohustus tagada nende asutuste asjakohane kajastamine võrgustiku konkreetsetes algatustes.

Muudatusettepanek 4

Artikkel 2

Komisjoni ettepaneku tekst Regioonide Komitee muudatusettepanek Eesmärgid Eesmärgid Käesoleva otsusega stimuleeriva meetmena kavandatav võrgustik võimaldab: Käesoleva otsusega stimuleeriva meetmena kavandatav võrgustik võimaldab: (a) rakendada aruka, jätkusuutliku ja kaasava majanduskasvu strateegiat „Euroopa 2020” ja selle põhieesmärke, eriti tööhõivega seonduvat; (b) tõhustada ELi tööturu toimimist; (c) paremini tööturge integreerida; (d) suurendada geograafilist ja tööalast liikuvust; (e) võidelda sotsiaalse tõrjutuse vastu ja tuua tööturult tõrjutuid tagasi tööturule. (a) rakendada aruka, jätkusuutliku ja kaasava majanduskasvu strateegiat „Euroopa 2020” ja selle põhieesmärke, eriti tööhõivega seonduvat; (b) edendada kvaliteetset ja jätkusuutlikku tööhõivet; (b c) tõhustada ELi tööturu toimimist; (c d) paremini tööturge integreerida; (d e) suurendada geograafilist ja tööalast liikuvust ebaausa konkurentsita töötajate vahel kooskõlas liidu asjaomaste õigusaktidega; (e f) võidelda sotsiaalse tõrjutuse vastu ja tuua tööturult tõrjutuid tagasi tööturule.

Motivatsioon

Ei vaja selgitust.

Muudatusettepanek 5

Artikkel 4

Komisjoni ettepaneku tekst Regioonide Komitee muudatusettepanek Koostöö 1. Võrgustik teeb koostööd tööturu sidusrühmadega, sh muude tööturuteenuste osutajatega, kaasates neid võrgustiku meetmetesse ja kokkusaamistesse, samuti teabe- ja andmevahetusse. Koostöö 1. Võrgustik teeb koostööd tööturu sidusrühmadega, sh muude tööturuteenuste osutajatega, kaasates neid võrgustiku meetmetesse ja kokkusaamistesse, samuti teabe- ja andmevahetusse. 2. Võrgustik võimaldab vaatleja staatuse ühele Regioonide Komitee määratud esindajale.

Motivatsioon

Nagu eelmine muudatusettepanekki, on see täiendus oluline, kuna see peegeldab tõsiasja, et paljudes liikmesriikides vastutavad kohalikud ja piirkondlikud omavalitsused tööturuasutuste eest kas täielikult või siis teostavad meetmeid, nt koolitus, nõustamine, tööhõivetoetused, oskuste prognoosime jne, mis on väga tihedalt seotud tööturuasutuste tööga (või kuuluvad mõnes liikmesriigis tööturuasutuse pädevusse).

Muudatusettepanek 6

Artikkel 7

Komisjoni ettepaneku tekst Regioonide Komitee muudatusettepanek Komisjonile antakse õigus võtta vastu delegeeritud õigusakte kooskõlas artikliga 8, et käsitleda tulemuste võrdlemise ja vastastikuse õppimisega seotud algatuste üldist raamistikku, nagu kirjeldatud artikli 3 lõikes 1, sealhulgas metoodikat, peamisi riiklike tööturuasutuste tulemuslikkuse hindamiseks vajalikke kvantiteedi- ja kvaliteedinäitajaid, vastastikuse õppimise koondprogrammide õppemeetodeid ning algatustes osalemise tingimusi. Komisjonile antakse õigus võtta vastu delegeeritud õigusakte kooskõlas artikliga 8, et käsitleda tulemuste võrdlemise ja vastastikuse õppimisega seotud algatuste üldist raamistikku, nagu kirjeldatud artikli 3 lõikes 1, sealhulgas metoodikat, peamisi riiklike tööturuasutuste tulemuslikkuse toimimise hindamiseks vajalikke kvantiteedi- ja kvaliteedinäitajaid, vastastikuse õppimise koondprogrammide õppemeetodeid ning algatustes osalemise tingimusi.

Motivatsioon

Terminoloogiline parandus kooskõlas punkti 21 muutmise ettepanekuga.